กวีประชาไท: รอหนาวปีหน้า
ฤดูหนาวคราวนี้ต่างปีก่อนเพราะรุ่มร้อนนอนเฉยอยู่มิได้หลายหลากเรื่องเฟื่องคิดให้ติดไฟทำอย่างไรหนาวนี้จะมิร้อน ?ประชาชนคนดีทั้งแผ่นดินถูกพิษไข้ให้ด่าวดิ้นมิถ่ายถอนประเด็นของการเมืองทุกเรื่องตอนมิเพลาผ่อนยิ่งร้อนร้ายมาหลายครั้งประชาธิปไตยในไทยชาติถูกเผด็จ เด็ดขาดบาดแผลฝังเหน็บในเนื้อเรื่อแดงขัดแย้งชังกร่อนสึกพัง หยั่งลึก ลงกลางใจแต่ต้นปีมิมีหยุดจนสุดท้ายนี่ก็ปลายปีแล้วยังหวั่นไหวรัฐบาลทำงานกันอย่างไรอยากร้องไห้ อยากร้องไห้ ให้ได้ยินเดี๋ยวก็ข่าว เดี๋ยวก็ข่าว ทุกราวเรื่องมันคับแค้นขุ่นเคืองทุกข่าวสิ้นมันเจ็บแปลบแสบปวดแต่มิชินก็แผ่นดิน ของประชาผู้อาดูรปีหน้าก็คงเย็นกว่านี้แน่หวังจะแก้ลบองศาให้ติดศูนย์ให้หนาวเหน็บกว่าหลายเท่าทวีคูณเก็บเรื่องร้อนที่พอกพูนลบออกไปความหวังเดียวเลือกตั้ง ต้องเลือกตั้งให้ผู้นำคนใหม่นั่งเปลี่ยนสมัยประเทศไทยรวมเลือดเนื้อชาติเชื้อไทยกลบฟอนไฟให้หนาวคลุมทุกมุมเมือง
ฤดูหนาวคราวนี้ต่างปีก่อนเพราะรุ่มร้อนนอนเฉยอยู่มิได้หลายหลากเรื่องเฟื่องคิดให้ติดไฟทำอย่างไรหนาวนี้จะมิร้อน
กวีประชาไท,เลือกตั้ง 62,สันดุสิทธิ์ ประเสริฐสังข์